شەفەق نيوز/ نێچیروان بارزانی سەرۆک هەرێم کوردستان، ئمڕوو پەنجشەممە،  پیشوازی لە مارک هرایسن باڵوێز بەریتانیا لە عراق کرد.
لە دیدارەگە باس پەیوەندیەیل هەرێم و و عراق وەگەرد بەریتانیا، دۊیاترین گەشەیل رەوش عراق خ هەڵبژاردن پەرلەمانی و ئەنجامەیلی بەپەیوەندیەیل هەولێر و بەغدادخ سەردان مانگ گوزەیشتەی سەرۆک بارزانی ئەرا لەندەن،  گامەیل نواگردن پەتای کۆڤید-١٩،  جەنگ دژوە تیرۆر و نواگردن داعش کریا.
هەردوگ لایەنەگە لە بەیاننامەیگ لە سەرۆکایەتی هەرێم کوردستان دووپات لە بتەوکردن پەیوەندیەیل کرد، و هاوڕا بۊین لەوە ک بایەتە حکومەت هاتگ عراق داواکار و خوازین گەل و هاووڵاتی وەجی بارێد،  و لەباوەت پەتای کۆڤید-١٩ و کاریگەریی وەتایبەت لە چین پەروەردە و ئابووری، هاوڕا بۊیژ لە گرنگی فراوانکردن کار واکسین، و باس لە خوەشحاڵییان لە هەماهەنگی ناوبەین پێشمەرگە و سوپای عراق وە دەسمیەتی هاوپەیمان ناودەڵەتی ئەرا لەناوبردن داعش کردن.
لەلاییگ تر لە دیدارەگە، سەرۆک هەرێم جەخت لە گرنگی یەکڕزی لایەنەیل کوردستانی لە بەغداد و تەقەلایل سەرۆکایەتی هەرێم کوردستان لەی ریە کریا، و سەرۆک هەرێم دەسخوەشی لە هاکارەلیەیل بەریتانیا ئەرا هەرێم و عراق ئەرا ئی کارە کرد، و هەمیش دەسخوەشی لە هاوکاریەیل بەریتانیا ئەرا عراق و هەرێم کوردستان کرد، و باس وەردەوامی لە چەودیریکردن ئەنجامەیل سەردانەگەی ئەرا لەندەن و چەوپیکەفتنەی وەگەرد سەرۆک وەزیران و ئەو وەرپرسەیلەی بەریتانی کرد، و دەسخوەشی لە دەور باڵیۆزخانە و قونسڵیەی بەریتانیا لە بەغداد و هەولێر لەی باوەتە کرد.
لەلاییگ تر، لەو کۆبونەوە ک قونسوڵ گشتی بەریتانیا ئامادەی بۊی،  باس رەوشەیل ناوچەگە وەگشتی کریا، و هەمیش بڕێ لە باوەتەیل خاوەن گرنگی هاوبەش.
